Фондация „Устойчиво развитие за България“ 
и Синдикатът на българските учители
със съдействието на

Представителството на Россътрудничество в България 
/Руски културно-информационен център – гр. София/

организират

I-то издание на Националния ученически конкурс за рисунка:

„Космосът и ние“

Посветен на 12 април – Международния ден на авиацията и космонавтиката
и 60 години от първия полет на човек в космоса

Конкурсът цели да повиши интереса на младите хора към природните и инженерните науки. Да предизвика бъдещи учени, художници, мечтатели и кандидати за инженери, летци и космонавти, дизайнери, техници, математици, физици, членове на клубове по авиомоделиране и други ентусиасти да представят разнообразни свои виждания, изразени в рисунки. Да покажат своите научно-технически, нестандартни и иновативни идеи, свързани с авиация, космос и космонавтика, инеженерен дизайн, роботика, откривателство и др.

Регламент:
В Конкурса могат да участват със свои рисунки ученици на възраст до 18 години, живеещи в България или извън територията на страната ни. Творбите ще се конкурират в три възрастови групи:
•    I -  IV клас
•	V - VIII клас
•	IX - XII клас

•	Творбите да бъдат изпращани по електронна поща – снимка с добра резолюция.
•	Победителите ще бъдат поканени да изпратят оригиналите на рисунките си по пощата за участие в изложба.
•	Няма ограничения в техниките за рисуване.
•	Формат на рисунките А 3 или друг по избор.
•	Стимулира се участието с няколко творби, но по-голямата бройка работи няма да дава предимство на участника при журирането.
•	Участието в Конкурса е индивидуално.
•	В творбите да личи лично отношение на авторите.

Общи условия:
Препоръчително е рисунките да минат на вътрешен подбор сред колегите специалисти по училища.
Творбите не се връщат. Съорганизаторите си запазват правото най-добрите рисунки да бъдат публикувани в печатни издания, при възможност да се издаде сборник или календар, които да се ползват с благотворителни цели.
Моля, обърнете внимание!
•	По отношение на авторските права следва да имате предвид, че участвайки в Конкурса, Вие предоставяте авторските права над Вашата творба на организаторите.
•	По отношение на съхранението на творбите следва да имате предвид, че те няма да бъдат връщани и могат да бъдат използвани за изложби, интернет страници, плакати, публикации.
•	С явяването за получаване на награда участниците и техните родители се съгласяват да бъдат заснемани и материалът да бъде излъчван/публикуван в публичното пространство без възнаграждение от страна на Организаторите.
•	Творбите трябва да бъдат подадени според регламента, като неотговарящите на изискванията му няма да бъдат допуснати в Конкурса.
•	Задължително условие е всяка творба да бъде придружена от попълнен формуляр за участие, съдържащ: трите имена на участника, адрес, както и координати (телефон, електронна поща) за контакт, възраст, клас, училище или извънучилищно звено с пощенски адрес, електронен адрес и телефон, име на учителя консултант и негов телефон. Декларация от родителите.
•	В случай че при предаването на творбата, кандидатът в Конкурса не използва типовата бланка на „Заявка за участие“, а друг подходящ придружаващ документ в свободен текст, задължително трябва да посочи:
•	Информация за автора на творбата - трите имена на участника, адрес, както и координати (телефон, електронна поща) за контакт, възраст, клас, училище или извънучилищно звено с пощенски адрес, електронен адрес и телефон, име на учителя консултант и негов телефон.
-	Да включи в свободния текст на документа следното: „С настоящото декларирам своето съгласие предадената творба да бъде публикувана и използвана в различни издания за целите на Конкурса.“ Няма да бъдат допуснати до оценяване творби, за които не е получено изричното писмено съгласие на автора.
•	Организаторите на Конкурса не отговарят и не могат да бъдат привлечени в съдебни дела, свързани със собственост на регистриран профил.
•	Организаторите на Конкурса си запазват правото да не допуснат до участие творби с неприлично съдържание.
•	Организаторите на Конкурса не носят отговорност за злоупотреби на лица към трети лица с използване/попълване на техни данни.
•	Организаторите на Конкурса не носят отговорност за погрешни или непълни данни за контакт на участниците в Конкурса.

Срок за изпращане на творбите - до 20 март 2021 г. 

Електронни адреси за изпращане на заявките и творбите в сканиран вид или снимка:
fond.konkurs@abv.bg – във Фондация „Устойчиво развитие за България“
kosmos_konkurs@abv.bg -  в Синдиката на българските учители

Победителите ще бъдат информирани по електронна поща и поканени да изпратят оригиналите на рисунките си на адрес:
Руски културно-информационен център (РКИЦ)
За конкурса „Космосът и ние”
Фондация „Устойчиво развитие за България“
Ул. „Шипка” № 34 
1504 гр. София

Резултатите ще бъдат обявени на 12 април 2021 г. - Международния ден на авиацията и космонавтиката на сайтовете на СБУ и РКИЦ.

Отличените рисунки ще бъдат качени на сайта и експонирани в Руския културно-информационен център.

Успех на всички участници!